Võistlusjuhend 
Jäärajavõistlused “Kaisma Jää 2006”

1. VÕISTLUSE KOHT, AEG, AJAKAVA 

1.1. Võistlused toimuvad laupäeval, 4. märtsil 2006.a. Pärnumaal, Kaisma 
vallas, Kaisma külas, Kaisma Suurjärvel.

1.2. Võistluste ajakava:
08.30-09.30 Registreerimine, tehniline ülevaatus
08.30-09.30 Treeningsõidud
09.45 Võistlejate koosolek
10.00 Võistlussõidud 
Autasustamine võistluspaigas.

2. KORRALDAJAD

2.1. Võistlus on registreeritud EAL-s nr. …………..

2.2.Võistlused korraldab MTÜ Järvemaastik.
Info telefonidel 5219613 Andres Metsoja; 5013616 Ain Rungi
Võistluste juht: 51994825 Enno Jürviste
Rajameister: 5167767 Kulno Talvistu
 
3. RADA

3.1. Raja pikkus ~2000 m, laius 8-12 m, rajakate jää, sõit päripäeva. 

4. ARVESTUSKLASSID, VÕISTLUSAUTOD

4.1. Tänava 2WD noored (alla 18 eluaasta)
4.2. FWD (esisillaveoga tänavasõiduautod)
4.3. Tänava RWD (tagasillaveoga tänavasõiduautod)
4.4. Tänava 4WD (nelikveoga tänavasõiduautod)
4.5. Tänava 2WD naised
4.6. Moskvitch liiga tehnilistele tingimustele vastavad autod
4.7. Volga klass

4.8. Tänavasõiduautodeks loetakse kõiki LE nõuetele vastavaid sõiduautosid, samuti ilma eriettevalmistuseta treeningsõiduautosid.

4.9. Kõikides arvestusklassides kasutatavad naastrehvid peavad vastama järgmistele tingimustele:
Rehvis, mille veljemõõt on kuni 13 tolli - 90 naastu
Rehvis, mille veljemõõt on 14 ja 15 tolli - 110 naastu
Rehvis, mille veljemõõt on 16 ja enam tolli - 130 naastu
Naastud peavad asetsema nii, et rehvi keskel on 1/3 veerepinna laiusest naastamatta.
Naast võib rehvi veerepinnast välja ulatuda kuni kaks koma null millimeetrit (2,0 mm).

4.10. Naastud peavad vastama nõuetele igal võistluse hetkel.

4.11. Ühel autol võib võistelda kuni kaks võistlejat, teadustada mandaadis.

4.12. Võistlusnumber organisaatorilt, mille peab kinnitama võistlusauto vasakule tagaaknale.

5. VÕISTLEMISE KORD

5.1. Kõikides klassides kokku lubatakse võistlusele mitte rohkem kui 100 (ükssada) võistlejat. 

5.2. Kõigile võistlejatele antakse ühekordne võimalus autol rajaga tutvumiseks.
Tutvumisel läbitakse kaks ringi.  

5.3. Võistlusvoorude arv määratakse võistluste juhi poolt peale registreerumist. Ühes voorus läbitakse üks ring.

5.4. Starditakse intrvalliga 1 minut.

5.5 Stardi ja finiši fikseerib elektrooniline ajavõtusüsteem. Start paigalt töötava mootoriga. Finiš lendav.

5.6. Võistlejad on kohustatud täitma ohutusnõudeid ja rajakohtunike märguandeid.

5.7. Võistleja peab olema stardikoridoris enne eelmise sõidu lõppemist. Juhul kui auto, millel võistleja osaleb, on samal ajal rajal, seisab võistleja oma järjekorras koos võistlusnumbriga ja autode vahetus toimub stardikoridoris.

5.8.  Esimese võistlussõidu stardijärjekorra määrab registreerumise järjekord võistlusklasside lõikes. Teise võistlussõitu starditakse pööratud järjekorras.

5.9. Võistlussõitude koosseisud on teadete tahvlil võistluspaigas.

5.10. Valestardi või raja lühendamise eest ajatrahv 10 s.

5.11. Korraga võib autol nähtav olla ainult üks (1) võistlusnumber.

6. DOKUMENDID JA VARUSTUS

6.1. Võistlejatelt nõutakse juhiluba ja allkirjastatud osavõtuavaldust. 

6.2. Noortel osavõtt ainult vanema vastutusel ja autoomaniku nõusolekul.

6.3. Kohustuslik on turvavöö ja kaitsekiivri kasutamine.

7. REGISTREERUMINE JA STARDIMAKSUD

7.1. Registreerumine toimub internetis www.kaisma.ee/jaarada/
7.2. Registreerumine algab juhendi avaldamise hetkest ja lõpeb 2. märtsil kell 12.00. 

7.3. Registreerunuks loetakse võistleja kes on tasunud stardimaksu.

7.4. Stardimaksud alljärgnevalt:

Noored:       200.- EEK
2WD autod: 250.- EEK
4WD autod: 300.- EEK

7.5.  Vaba stardikoha olemasolul võistluspaigas registreerumisel ja sularahas tasudes +50 EEK.

7.6. Korraldajast mitteolenevail põhjustel võistluse ärajäämisel või võistluse edasilükkamise võimaluse puudumisel tagastatakse 50% stardimaksust.

8. TULEMUSED

8.1. Ajavõtt 1/100 sekundilise täpsusega.

8.2. Võistlustulemus selgub kahe parema vooru aegade summeerimisel. Kahe võistlusvooru puhul mõlema vooru aegade summeerimisel.

8.3. Võrdse tulemuse korral saab eelistuse viimases voorus parema tulemuse saavutanud võistleja.

9. AUTASUSTAMINE

Autasustatakse iga arvestusklassi 3 paremat, kui arvestusklassis on viis või vähem võistlejat, võib korraldaja autasustada ainult võitjat.

Võistluste korraldajal on õigus teha võistlusjuhendis kohapeal muudatusi lähtuvalt võistlejate arvust, ilmastikutingimustest ja raja seisukorrast.

VÕISTLUSTE KORRALDAJA JA EAL EI VASTUTA VÕIMALIKE ÕNNETUSTE JA NENDE TAGAJÄRGEDE EEST.